आधा शताब्दीपछि नेपाली फिल्म उद्योगमा बल्ल बक्स अफिस लागू भयो, १ साउनबाट । यही बक्स अफिसलाई व्यवहारमा उतार्न अहम् भूमिका रह्यो, मनिष पण्डित, ३८ को । उनी चलचित्र विकास बोर्डमा ‘कन्सल्ट्यान्ट’ नियुक्त भएको दुई महिनामै उपत्यकाभित्र बक्स अफिसले मूर्त रुप पाएको थियो । पण्डित भन्छन्, “सफ्टवेयर परीक्षणदेखि हलसँग समन्वय गर्ने, निर्मातालाई बुझाउनेसम्म काम पूरा गरेपछि मात्र लागू गर्न सम्भव भयो ।”
